# Realizacija elektronske oglasne table

Realizovati veb aplikaciju sa funkcionalnostima elektronske oglasne table. Aplikacija treba da omogući unos različitih tipova obavještenja i njihov prikaz na različitim vrstama klijenata (mobilni telefoni, računari, smart TV, itd.)

Osnovne karakteristike i funkcionalnosti aplikacije:

* Višekorisnička veb aplikacija sa različitim profilima korisnika (radnik, administrator) i funkcionalnostima prilagođenim profilu prijavljenog korisnika. Administrator ima mogućnost pristupa svim funkcionalnostima. Radnik ima mogućnost upravljanja vlastitim podacima, ne može da mijenja podatke unesene od strane drugih korisnika. Obezbijediti da se neki parametri mogu jednostavno konfigurisati u aplikaciji (npr. broj zadnjih obavještenja koja se prikazuju po svakoj kategoriji, vremenski period za nova obavještenja i automatsko ažuriranje prikaza).
* **Registracija korisnika**. Korisnici se registruju pomoću veb aplikacije unosom imena, prezimena, email adrese i lozinke. Podrazumijevani tip korisnika pri registraciji je *radnik*. Kao korisničko ime koristi se email adresa.
* **Resetovanje lozinke**. U slučaju da korisnik zaboravi lozinku, na zahtjev korisnika obezbijediti slanje poruke na email adresu korisnika sa instrukcijama za resetovanje, odnosno unos nove lozinke.
* **Evidencija kategorija obavještenja**. Omogućiti upravljanje podacima o kategorijama obavještenja koja se unose i prikazuju na oglasnoj tabli. Za svaku kategoriju pamti se naziv i prioritet. Prioritet treba da omogući grupisanje i sortiranje obavještenja željenim redoslijedom. Ova funkcionalnost je dostupna samo administratorima.
* **Evidencija obavještenja**. Omogućiti upravljanje podacima o obavještenjima koja se prikazuju na oglasnoj tabli pomoću odgovarajućeg korisničkog interfejsa. Evidentiraju se sljedeći podaci: kategorija, naslov, opis, datum unosa (automatski), datum zadnje izmjene (automatski), korisnik koji je unio obavještenje (automatski), korisnik koji je zadnji izmijenio obavještenje (automatski), rok važenja (datum do kada se obavještenje prikazuje), indikator da je u pitanju važno obavještenje (default 0, ako je 1 obavještenje se postavlja na vrh liste i naglašava u odnosu na ostala obavještenja iz iste kategorije). Doputno samo registrovanim korisnicima.
* **Prikaz obavještenja**. Realizovati odgovarajući prikaz obavještenja u skladu sa vrstom klijenta na kome se obavještenja prikazuju. Obavještenja se prikazuju grupisana po kategorijama (kategorije se prikazuju po prioritetu, rastućim redoslijedom) i sortirana po datumu zadnje izmjene i unosa, u opadajućem redoslijedu, tako da najnovija obavještenja budu na vrhu liste u svojoj kategoriji. Potrebno je uzeti u obzir dimenzije za prikaz na klijentu i na osnovu toga relizovati prikaz tako da bude jednostavan, pregledan i jasan. S obzirom na to da kod nekih klijenata korisnik neće imati mogućnost interakcije sa aplikacijom (npr. smart TV), treba obezbijediti prikaz svih relevantnih podataka o obavještenjima i automatsko ažuriranje prikaza nakon isteka predefinisanog vremenskog perioda (konfigurabilan parametar), kao i odmah nakon unosa novog obavještenja od strane registrovanog korisnika. Nova obavještenja (unesena u poslednja 24 sata) treba naglasiti u odnosu na ostala obavještenja. Prikaz je dostupan svim korisnicima, bez prijave.
* **Pretraga obavještenja**. Omogućiti pretragu obavještenja po različitim parametrima i kombinacijama parametara (po vremenskom periodu, naslovu, opisu, kategoriji, korisniku koji je unio/mijenjao obavještenje, itd.) i odgovarajući prikaz rezultata pretrage.